Ndërgjegjësimi për dhunën me armë zjarri në SHBA
Nisma “vishuni me portokalli” synon të shtojë ndërgjegjësimin ndaj dhunës me armë.
Në Shtetet e Bashkuara që nga e premtja kanë vazhduar aktivitete për të tërhequr vëmendjen mbi dhunën me armë. Dje u shënua Ditën e Ndërgjegjësimit ndaj Dhunës me Armë. Me këtë rast njerëz në të gjithë vendin përqafuan nismën “Vishuni me Portokalli”, në shenjë solidariteti për t’i dhënë fund dhunës me armë, dhe për të nderuar të mbijetuarit e sulmeve. Një det portokalli këtu në Uashington, në Parkun Anacostia. U mblodhën aktivistë, politikanë dhe anëtarë të komunitetit që kërkojnë të nderojnë të mbijetuarit e dhunës me armë. thotë Sarah Dachos, një nga organizatorët e aktivitetit. Nisma “Vishuni me Portokalli” u krijua pas vdekjes së një vajze 15 vjeçare në vitin 2013, një javë pasi ajo kishte interpretuar gjatë aktiviteteve me rastin e inaugurimit të dytë të presidentit Obama. Shokët e klasës zgjodhën të nderonin jetën e saj duke u veshur me portokalli, ngjyra që zgjedhin gjuetarët në pyll që të mos bien viktimë e zjarrit të të tjerëve. thotë Charles Allen, anëtar i këshillit bashkiak të Uashingtonit. Për të qenë e suksesshme, një nismë duhet të shtyjë përtej ndërgjegjësimit dhe të fokusohet në rezultate, sipas profesores Stef Woods të Universitetit Amerikan. . Grumbullimi në Anacostia përfshinte një tavolinë ku njerëzit mund të regjistroheshin për të votuar, dhe aspirantë të politikës ishin prezentë për të diskutuar iniciativat e tyre. Por për disa pjesëmarrës, ndjenja e komunitetit ishte më e rëndësishmja. thotë Tamar King, i mbijetuar i një sulmi me armë zjarri. Kjo ngjarje ishte një prej qindra aktiviteteve, tubimeve dhe marshimeve të mbajtura që nga e premtja e deri sot kudo nëpër Shtetet e Bashkuara.